แมวที่บ้านตายด้วยพิษสุนัขบ้า รู้โดยการตัดหัวส่งตรวจ แต่ก่อนตายพาไปหา บอกเป็นไข้หัดแมว แฟนผมทั้งจูบทั้งหอมตรงปาก ทุกวัน และโดนขยุ้มขา เพียงรู้สึกแสบๆก่อนจะไปหา แต่ไม่ได้ล้างแผล มีโอกาสติดเชื้อมั้ยครับ หลังจากแมวตาย 1 วัน เราก็ไปฉีดวัคซีนครับ ตอนนี้ฉีดได้ 3 เข็มแล้วครับ คือ วันที่ 0 3 7 เหลือวันที่ 28 รบกวนขอคำแนะนำด้วยครับ
สวัสดีค่ะ หากแมวมีเชื้อพิษสุนัขบ้าจริง การจูบปากแมว และโดนแมวข่วนบริเวณขาจนรู้สึกแสบที่ผิวหนัง ย่อมมีโอกาสที่จะติดเชื้อพิษสุนัขบ้าได้อย่างไรก็ตาม หากได้ฉีดวัคซีนป้องกันพิษสุนัขบ้าไปแล้ว วัคซีนก็จะช่วยป้องกันการเกิดโรคได้ค่ะ และอย่าลืมไปฉีดวัคซีนเข็มสุดท้ายตามกำหนดนัดด้วยค่ะนอกจากนี้ หากมีบุคคลในบ้านที่ได้สัมผัสกับแมวตัวดังกล่าวอีก แนะนำให้ไปฉีดวัคซีนพิษสุนัขบ้าด้วยค่ะ และหากมีสัตว์ตัวอื่นในบ้านอีก ควรกักบริเวณและเฝ้าสังเกตอาการด้วยค่ะ